Čiobiškis

Čiobiškis on küla (endine alev) Leedus Širvintose rajooni territooriumil, Čiobiškise valla halduskeskus. Küla asub Širvintosest 22 kilomeetrit edelas, Nerise ja Musė ühinemispaigas.  

Külas asuvad postkontor, kultuurimaja, põhikool ja raamatukogu. Vaatamisväärsusteks on sealse mõisa hoonetekompleks (sealhulgas tall, teenijatemaja ja peahoone, kus asub lastekodu), aastail 1810–1825 ehitatud katoliku kirik, kaks kabelit, pastoraadihoone, kaks kellatorni, kiriku sepisrauast 1780. aastal sepistatud väravad, 1900. aastal rajatud vesiveski ja 1933. aastal üle Musė rajatud sild.

Küla kohal käib üle Nerise jõe praam, ühendades Čiobiškist Padaliai külaga. Tegemist on ainsa käigusoleva jõepraamiga tänapäeva Leedu aladel.

Ajalugu

Čiobiškis on juba ammu asustatud: Nerise ja Musė ühinemispaigas asub muinasasula, küla lähedal männikus aga muinaskalmete grupp.Vykintas Vaitkevičius. Neris. 2007 metų ekspedicija. Ketvirta knyga. Vilnius: Mintis, 2014.

Esimest korda on küla mainitud 1528. aastal (Tiabiszki), sealne mõis pärineb XV sajandist. XVI sajandil oli Čiobiškis käsitööliste alev, kus kehtis Magdeburgi linnaõigus. Hiljem, kui rajati Vilniusest läbi Širvintose Jonavasse viiv tee ja Neris ei olnud liiklussoonena enam nii oluline, asula tähtsus vähenes. Tsaariajal oli asula venekeelne nimekuju Чабишки.Чабишки. Энциклопедический словарь Брокгауза и Ефрона, Kd. 38 (75) : Цензурный комитет — Человек. С.-Петербургъ, 1903., 358 lk.

1920. aastal hõlvasid asula ajutiselt Poola väed. Teise maailmasõja järel tegutsesid küla ümbruskonnas Leedu metsavennad, nende staap asus mõisa häärberis. Hiljem rajati hoonesse lastekodu. Nõukogude perioodil oli küla kohaliku kolhoosi keskasulaks.

 Viited 

 Välislingid 

Küla portaalis vietoves.Lt

Kategooria:Širvintose rajoon
Kategooria:Leedu külad